Ντέιβιντ Μπέκαμ

Πρώτα Χρόνια

Ο Ντέιβιντ Ρόμπερτ Τζόσεφ Μπέκαμ (David Robert Joseph Beckham) γεννήθηκε στις 2 Μαΐου 1975 στο νοσοκομείο Whipps Cross University Hospital που βρίσκεται στη περιοχή Λείτοστοουν του Λονδίνου. Η μητέρα του, Σάντρα Τζορτζίνα Μπέκαμ Γουέστ (Sandra Georgina Beckham West) γεννήθηκε το 1949 και είναι κομμώτρια ενώ ο πατέρας του, Ντέιβιντ Έντουαρντ Άλαν "Τεντ" Μπέκαμ (David Edward Allan "Ted" Beckham) γεννήθηκε το 1948 στο Λονδίνο και είναι μάγειρας σε μεγάλο εστιατόριο. Ο Ντέιβιντ ασχολήθηκε απο μικρός με το ποδόσφαιρο συμμετέχοντας στην ομάδα του σχολείου στο Τσίνγκφορντ. Σε συνέντευξη του, δήλωσε οτι φοίτησε σε αθλητικό σχολείο και όταν οι καθηγητές του, τον ρωτούσαν τι θέλει να γίνει όταν μεγαλώσει, εκείνος απαντούσε "Θέλω να γίνω διάσημος ποδοσφαιριστής" αλλά δεν τον έπαιρναν στα σοβαρά. Ο Ντέιβιντ έχει δύο αδερφές. Την Λιν Τζορτζίνα (Lynn Georgina) που είναι μεγαλύτερη από αυτόν και την Τζόαν Λούιζ (Joanne Louise) που είναι μικρότερη.

Πρώτα χρόνια

Εγράφτηκε στην ακαδημία της Γιουνάιτεντ στις 8 Ιουλίου 1991. Ο Μπέκαμ αποτέλεσε μέλος σε ένα γρουπ νέων ποδοσφαιριστών, όπως:
Ράιαν Γκιγκς, Πολ Σκόουλς και Γκάρι Νέβιλ που κέρδισαν το Αγγλικό κύπελλο νέων το 1992. Έκανε το ντεμπούτο του με την πρώτη ομάδα, στις 23 Σεπτεμβρίου 1992, ως αλλαγη του Αντρέι Καντσέλσκις, σε έναν αγώνα για το Λιγκ Καπ εναντίον της Μπρίτον εντ Χόουβ Άλμπιον. Υπέγραψε το πρώτο του επαγγελματικό συμβόλαιο στις 23 Ιανουαρίου 1993. 
Η ομάδα νέων ξανάφτασε στον τελικό του Κυπέλλου χάνοντας όμως από την Λιντς Γιουνάιτεντ 4-1 στο σύνολο. Στις 7 Δεκεμβρίου του 1994 έκανε το ντεμπούτο στο Τσάμπιονς Λιγκ, σκοράροντας στο 4-0 εναντίον της Γαλατασαράι.

Δανεικός στην Πρέστον Νορθ Εντ

Πήγε δανεικός στην Πρέστον Νορθ Εντ για ένα κομμάτι της σεζόν 1994-1995. Σκόραρε δύο γκολ σε πέντε αγώνες.

Επιστροφή στην Μάντσεστερ Γιουνάιτεντ

Έκανε το ντεμπούτο του στην Πρέμιερ Λιγκ στις 2 Απριλίου 1995 εναντίον της Λιντς Γιουνάιτεντ. Εκείνη τη σεζόν η Γιουνάιτεντ τερμάτισε δεύτερη πίσω από την Μπλάκμπερν Ρόβερς, για έναν μόνο πόντο. Ο Μπέκαμ γρήγορα καθιερώνεται ως δεξιός μέσος και βοηθάει σημαντικά την ομάδα του να κατακτήσει το νταμπλ. Στην αρχή της σεζόν 1996-1997 ο Μπέκαμ παίρνει το νούμερο 10 στην φανέλα του.Στις 17 Αυγούστου 1996 (την πρώτη αγωνιστική του πρωταθλήματος), σκοράρει γκολ από το κέντρο εναντίον της Γουίμπλετον το οποίο αναγνωρίζεται, ως ένα από τα καλύτερα γκολ της ιστορίας. Εκείνη την χρονιά κέρδισε το βραβείο της FIFA  Νέος παίκτης της χρονιάς  ( PFA young player of the year ). Στις 18 Μαΐου 1997 ο Ερίκ Καντονά, αποχώρησε από το ποδόσφαιρο και άφησε το νούμερο 7 ελεύθερο, το οποίο φορούσαν θρύλοι της ομάδας, όπως:
Τζορτζ Μπεστ, Μπράιαν Ρόμπσον και ύστερα ο Κριστιάνο Ρονάλντο. Ο Μπέκαμ δεν άφησε την ευκαιρία ανεκμετάλευτη και πήρε το συγκεκριμένο νούμερο. Η Γιουνάιτεντ ξεκίνησε την σεζόν 1997-1998 πολύ καλά, αλλά κάποια κακά αποτελέσματα στο δεύτερο μισό της περιόδου την έφεραν δεύτερη, πίσω από την Άρσεναλ. Στην σεζόν 1998-1999 ήταν βασικό στέλεχος της ομάδας που κατέκτησε το τρεμπλ. Στον τελικό του Τσάμπιονς Λιγκ η Γιουνάιτεντ έχανε με 1-0 από την Μπάγερν Μονάχου, αλλά με δύο γκολ στις καθυστερήσεις, πήρε το τρόπαιο, τα δύο γκολ αυτά ήρθαν μετά από κόρνερ του Μπέκαμ. Αυτές οι καθοριστικές ασσίστ σε συνδιασμό με καταπληκτικές εμφανίσεις, τον έφεραν να είναι καλύτερος παίκτης του κόσμου πίσω από τον Ριβάλντο. Την σεζόν 1999-2000 η Μάντσεστερ κατέκτησε το πρωτάθλημα εύκολα, χωρίς όμως τον Μπέκαμ να διακρίνεται ιδιαίτερα. Η σεζόν 2000-2001, βρίσκει τον Μπέκαμ να είναι ο ' παίκτης κλειδί ', βοηθώντας σημαντικά την Γιουνάιτεντ να κατακτήσει για τρίτη συνεχόμενη φορά το Αγγλικό πρωτάθλημα. Στις 10 Απριλίου του 2002 τραυματίστηκε σοβαρά, σε αγώνα του Τσάμπιονς Λιγκ απέναντι στην Λα Κορούνια και έχασε το υπόλοιπο της σεζόν. Ανεξάρτητα από τον τραυματισμό του η σεζόν 2001-2002 ήταν η καλύτερη για τον Μπέκαμ στην Γιουνάιτεντ με 16 γκολ σε 42 εμφανίσεις.

Ρεάλ Μαδρίτης

Το καλοκαίρι του 2003, η Μάντσεστερ Γιουνάιτεντ βρισκόταν σε διαπραγματεύσεις με την Μπαρτσελόνα για τον Μπέκαμ και ήταν σχεδόν σίγουρο ότι θα τον έπαιρνε η τελευταία, αλλά η Ρεάλ την τελευταία στιγμή έκανε προσφορά 35,000,000 ευρώ και τον ένταξε στο δυναμικό της. Έγινε ο τρίτος Άγγλος ποδοσφαιριστής που αγωνίστηκε για την Ρεάλ, μετά από τους Στιβ ΜακΜαναμάν και Λόρι Κάνιγχαμ. Στο τέλος Αυγούστου, η Ρεάλ κατέκτησε το  Σούπερ Καπ Ισπανίας  εναντίον της Μαγιόρκα, με τον Μπέκαμ να σκοράρει το τρίτο και τελευταίο γκολ στον δεύτερο αγώνα, εκεί που η Ρεάλ επικράτησε με 3-0, παίζοντας δίπλα στους Ζινεντίν Ζιντάν, Ρονάλντο, Λουίς Φίγκο, Ρομπέρτο Κάρλος, Ραούλ Γκονθάλεθ, Ίκερ Κασίγιας κ.α.
Κακή η σεζόν για την Ρεάλ η πρώτη για τον Μπέκαμ, στην οποία η ομάδα του τερμάτισε δεύτερη στο κύπελλο, τέταρτη στο πρωτάθλημα και αποκλείστηκε στα προημιτελικά του Τσάμπιονς Λιγκ.
Το 2007 πήρε μεταγραφή στην Αμερικάνικη ομάδα Λος Άντζελες Γκάλαξι.

Λος Άντζελες Γκάλαξι

Η συμμετοχή του Μπέκαμ στους Γκάλαξι, επιβεβαιώθηκε από τον Ιανουάριο του 2007. Στις 12 Ιανουαρίου, έκανε συνέντευξη τύπου για το MLS. Η είδηση της μεταγραφής έκανε τον γύρο του ποδοσφαίρικου κόσμου. Αν και στην αρχή τα μέσα μαζικής ενημέρωσης μίλαγαν για αστρονομικά ποσά έως 250 εκατομμύρια δολάρια για πέντε χρόνια, το τελικό ποσό έφτασε τα 32,5 εκατομμύρια για πέντε χρόνια ή 6,5 εκατομμύρια τον χρόνο. Μόλις ο Μπέκαμ έφτασε στο Λος Άντζελες τα έσοδα από διαφημίσεις εξοστεύτηκαν. Οι Γκάλαξι υπέγραψαν διαφημιστικό συμβόλαιο με την Herbalife, ύψους 20 εκατομμυρίον δολαρίον. Στους επόμενους μήνες μετά την ανακοίνωσης της απόκτησης του, έγιναν γνωστοί οι   δευτερεύοντες όροι του συμβολαίου του. Ένας από τους όρους ήταν να μπορεί να διαφημίζει οποιαδήποτε καινούργια ομάδα του MLS, εκτός της Νιου Γιόρκ Σίτι. Άλλη διάταξη ήταν ότι αν ολοκλήρωνε τρία από τα πέντε χρόνια, θα μπορούσε να φύγει από την ομάδα. 
Τον Απρίλιο του 2007 αυτός και η σύζυγος του Βικτόρια Μπέκαμ, αγόρασαν ένα σπίτι, αξίας 18.200.000 εκατομμύρια δολαρίων στο Μπέρβελι Χιλς. 
Το συμβόλαιο του άρχισε να λειτουργεί στις 11 Ιουνίου 2007 και στις 13 Ιουνίου παρουσιάστηκε από τους Γκάλαξι. Στην παρουσίαση του μαζεύτηκαν περίπου 5.000 οπαδοί και 700 δημοσιογράφοι. 
Αποφάσισε να φορέσει τον αριθμό 23 στη φανέλα του. Οι πωλήσεις των Γκάλαξι  στις φανέλες με το 23 ξεπέρασαν τις 250.000 πριν την έναρξη τις αγωνιστικής περιόδου.
Παράρηλλα συμμετείχε σε πολλές διαφημιστικές καμπάνιες οπώς αυτη της adidas " το ποδόσφαιρο συναντά το ράγκμπι ".
Το απόγευμα της 21ης Ιουλίου, αν και τραυματισμένος έκανε το ντεμπούτο του, στην φιλική ήττα από την Τσέλσι με 0-1.